בני אהובה/הלכות אישות/ט/כא
הלכות אישות/ט/כא

המקדש אחת מחמש נשים וכו' ואם קידש בביאה קנסו אותו חכמים שיתן כתובה לכל אחת ואחת וכו'. הרב בבית שמואל סי' מ"ט ס"ק ב' תמה דבש"ע חו"מ סימן שס"ה סעיף א' מבואר דאם גזל לאחד מחמשה דצריך ליתן לכל אחד דכל אחד צריך לישבע קודם שיטול ואינו יודע למה לא תשבע גם כאן כל אחת ואחת ובגמ' דיבמות דף קי"ח ע"ב מדמה אלו שני דינים להדדי עכ"ל ואפשר לומר לפי מה שכתב בשיטה מקובצת דהא דאמרינן דבגזל אחד מחמשה דקנסו אותו אין הכונה לקנוס לגזלן לשלם יותר ממה שגזל דאדרבה גזלן הבא לשוב אין מחמירין עליו ומקילין לו בכל צד כדי שלא ימנע מלהשיב אלא הקנס הוא הואיל וקעביד איסורא שאינו יוצא ידי גזילו עד שישיב גזילתו לנגזל הראוי ולכך צריך שישיב לכל אחד ולפי זה שפיר יש לומר דכל אחד הבא ליטול ישבע ומי שיודע שלא גזלו יפרוש מחמת השבועה ותגיע ההשבה לנגזל הראוי ואין להקשות דא"כ מה קנס יש כאן דהא לא נחשדו ישראל לשבע לשקר וא"כ ודאי לא ישבע רק הנגזל האמיתי והשתא לא ישלם רק לאחד זה אינו קושיא דהא זה הוא המבוקש שיצא ידי גזילו להשיב גזילתו ליד הנגזל האמיתי ועיקר הקנס הוא דלא אמרינן כרבי טרפון דיניח הגזילה ביניהם ומסתלק משא"כ כאן דקידש בביאה דהקנס הוא הואיל ועבר איסורא דרבנן וקידש בביאה אם אתה אומר שישבעו לא נחשדו ישראל לישבע לשקר א"כ ודאי דלא תשבע רק אשה אחת ואין כאן קנס על איסורו בשום צד ולכך קנסו אותו חכמים שיטלו בלי שבועה.